Csongrád Város Polgármesterétől

Száma: Fjl/ 29-11 /2023. „M”

Témafelelős Bartáné Kocsis Andrea

ELŐTERJESZTÉS

## Csongrád Városi Önkormányzat Képviselő-testületének

## 2023. szeptember 14-én tartandó rendkívüli képviselő-testületi ülésére

## Tárgy: TOP-Plusz 1.3.1-21 CS1-2022-00003 azonosító számú Fenntartható Városfejlesztési Stratégiák alapdokumentumainak első mérföldkőig történő módosítása

**Tisztelt Képviselő-testület!**

Csongrád Városi Önkormányzat 129/2022 (VI.03) önkormányzati határozatban elfogadta Csongrád Fenntartható Városfejlesztési Stratégiáját és TOP Plusz Városfejlesztési Programját. A dokumentumok megküldésre kerültek Csongrád-Csanád Megyei Önkormányzat részére, aki CSM/49-3/2022 iktatószámú nyilatkozatban jóváhagyta a megküldött dokumentumokat.

A TOP Plusz 1.3.1-21 Fenntartható Városfejlesztési Stratégiák pályázati felhívásra benyújtandó projekt előfeltétele volt a Fenntartható Városfejlesztési Stratégia (továbbiakban FVS) és TOP Plusz Városfejlesztési Programterv (továbbiakban TVP) elkészítése, képviselő-testület általi jóváhagyása.

A támogatási kérelem benyújtása megtörtént, a támogató tartalmú döntést megkaptuk, azonban az első mérföldkő eléréséig (2023.08.31.) több feltétel teljesítését írták elő úgynevezett projektfejlesztési feltételek keretében. Az 1. mérföldkőhöz kapcsolódó beszámoló benyújtási határideje 2023.09.15.

A korábban jóváhagyott FVS és TVP dokumentumokban előírt módosítások után indokolt a módosított dokumentumok újbóli jóváhagyása.

Jelen előterjesztés mellékleteként elektronikusan kiküldésre kerül a módosított Fenntartható Városfejlesztési Stratégia (FVS) és papír alapon a módosított TOP Plusz Városfejlesztési Programterv (TVP). A Fenntartható Városfejlesztési Stratégia (FVS) papír alapon megtekinthető a Polgármesteri Hivatal Fejlesztési és Üzemeltetési Irodáján.

Kérem a Tisztelt Képviselő-testületet az előterjesztés megvitatására és a dokumentumok jóváhagyására.

Előterjesztés melléklete:

1.melléklet Csongrád Fenntartható Városfejlesztési Stratégiája (FVS)

2.melléklet TOP Plusz Városfejlesztési Programja (TVP)

Kérem a Tisztelt Képviselő-testületet az előterjesztés megvitatására.

**H a t á r o z a t i j a v a s l a t**

Csongrád Városi Önkormányzat Képviselő-testülete elfogadja Csongrád Fenntartható Városfejlesztési Stratégiáját (FVS) és TOP Plusz Városfejlesztési Programját (TVP) a TOP-Plusz 1.3.1-21 CS1-2022-00003 azonosító számú támogatásban részesült projekt projektfejlesztési feltételeiben rögzítettek alapján végrehajtott módosításokkal.

A határozatról értesítést kap:

1. Képviselő-testület tagjai
2. Fejlesztési és üzemeltetési iroda

Csongrád, 2023. szeptember 13.

 Bedő Tamás

 polgármester